McGregor Cottages - Aloe Cottage | LekkeSlaap
Aloe Cottage is 'n pragtige, klassieke kothuis in McGregor, 'n stil dorpie in die Wes-Kaap se berge. McGregor is net 10 minute van Robertson af en is op die bekende Roete 62. Die dorp spog met 'n gewilde wynroete, verskeie stap- en voetslaanroetes, en verskeie historiese geboue.
Die grasdakkothuis het slaapplek vir 2 gaste en is ideaal vir 'n wittebroodpaartjie of romantiese wegbreek. Die slaapkamer het 'n dubbelbed en die badkamer het 'n stort.
Die knus oopplan-kombuis is met 'n yskassie, stoof, oond, mikrogolfoond, ketel en broodrooster toegerus. Die leefarea het 'n kaggel, bank en 'n etenstafel en lei na 'n privaat patio met 'n braai-area. Ander geriewe sluit veilige parkeerplek, toegang tot 'n lowerryke tuin en 'n alarmstelsel in.
Die gasheer sal gaste met aankoms verwelkon en sal beskikbaar wees om te help gedurende gaste se verblyf met enige verdere vrae of vereistes.